PATVIRTINTA

Jonavos Jeronimo Ralio gimnazijos direktoriaus 2023 m. sausio d.

įsakymu Nr. V1-

# JONAVOS JERONIMO RALIO GIMNAZIJOS ALUMNŲ KLUBO NUOSTATAI

**I SKYRIUS**

**BENDROSIOS NUOSTATOS**

1. Jonavos Jeronimo Ralio gimnazijos ,,Ralio alumnai“ klubas (toliau – Klubas) — tai ne pelno siekianti organizacija, kurios tikslas yra suburti gimnaziją baigusius asmenis, kurti ir puoselėti ryšius tarp alumnų ir gimnazijos bendruomenės.
2. Klubo vertybės:
   1. bendrystė ir pagarba (visi esame tos pačios gimnazijos bendruomenės nariai);
   2. partnerystė (mes – gimnazijai, gimnazija – mums);
   3. iniciatyvumas.
3. Tikslai:
   1. skleisti žinią apie Jonavos Jeronimo Ralio gimnaziją tampant jos ambasadoriais;
   2. prisidėti prie gimnazijos veiklos vystymo ir plėtros;
   3. konsultuoti, remti ir padėti gimnazijos moksleiviams tinkamai pasirinkti profesiją ir studijų kryptį bei padėti praktikoje pritaikyti įgytas žinias;
   4. plėtoti partnerystę tarp baigusių gimnaziją ir esamų mokinių:
   5. klubo veiklą koordinuoja išrinkta Klubo valdyba, bendradarbiaudama su gimnazijos įvaizdžio kūrimo grupe.

# II SKYRIUS

# KLUBO VEIKLA

1. Klubo veikla:
   1. alumnų duomenų bazės kūrimas, siekiant palaikyti glaudžius ryšius su absolventais;
   2. ryšių tarp absolventų palaikymas ir stiprinimas;
   3. seminarų, konferencijų, konkursų ir kitokių mokymo ar moksleivių skatinimo priemonių organizavimas;
   4. baigusiųjų gimnaziją laidų susitikimų organizavimas;
   5. bendradarbiavimas su mokinių taryba;
   6. finansinė parama iniciatyvoms gimnazijoje;
   7. įvairių renginių iniciavimas;
   8. informacijos sklaida tarp Klubo narių.

# III SKYRIUS

# NARYSTĖ ASOCIACIJOJE. KLUBO NARIŲ TEISĖS IR PAREIGOS

1. Klubo nariais gali būti asmenys, baigę Jonavos Jeronimo Ralio gimnaziją (1-ąją vidurinę mokyklą);
2. Pageidaujančio tapti Klubo nariu asmens narystė prasideda nuo prašymo patvirtinimo dienos.
3. Klubo narių sąrašą tvarko bei narystės prašymus tvirtina įgaliotas asmuo.
4. Klubo narys turi teisę:
   1. rinkti Klubo tarybą;
   2. būti išrinktas valdybos nariu;
   3. dalyvauti Klubo renginiuose;
   4. inicijuoti bei organizuoti renginius;
   5. teikti pasiūlymus, susijusius su Klubo veiklos tobulinimu;
   6. dalyvauti svarstant Klubo veiklos klausimus;
   7. gauti visą Klubo turimą informaciją;
   8. nutraukti narystę klube.
5. Asmens narystė Klube baigiasi, kai asmuo valdybos pirmininkui įteikia raštišką pareiškimą dėl išstojimo iš Klubo.

# IV SKYRIUS

# VALDYBA

1. Valdyba yra kolegialus Klubo valdymo organas susidedantis iš 5 (penkių) narių. Valdybą renka slaptu balsavimu Klubo nariai 2 (dvejiems) metams iš Klubo narių (jų atstovų).
2. Valdybos nariui atsistatydinus iš savo pareigų nesibaigus Valdybos kadencijai, vietoje atsistatydinusio Valdybos nario Klubo nariai renka kitą narį, tačiau iki veikiančios Valdybos kadencijos pabaigos.
3. Valdyba ar atskiri jos nariai gali būti atšaukti nesibaigus jų kadencijai Klubo narių visuotiniu sprendimu. Į atšauktojo Valdybos nario vietą Klubas renka naują narį.
4. Valdyba iš savo narių 2 (dvejų) metų laikotarpiui renka Valdybos Pirmininką (toliau vadinama – „Pirmininkas“) ir Valdybos Pirmininko pavaduotoją (toliau vadinama – „Pavaduotojas“).
5. Pirmininkas, o jam nesant – jo Pavaduotojas, organizuoja Valdybos darbą, pirmininkauja Klubo visuotiniams susirinkimams, Valdybos posėdžiams.
6. Valdybos posėdžius šaukia Pirmininkas ne rečiau kaip 2 (du) kartus per metus. Valdybos posėdžio šaukimo iniciatyvos teisę turi kiekvienas Valdybos narys. Valdybos posėdis laikomas įvykusiu, jei jame dalyvauja daugiau kaip 1/2 (viena antroji) visų Valdybos narių. Visi Valdybos nutarimai priimami 2/3 (dviejų trečiųjų) dalyvaujančių narių balsų dauguma, o balsams pasiskirsčius po lygiai – lemia Pirmininko balsas. Valdybos posėdžiai privalo būti protokoluojami.
7. Valdybos kompetencijai priklauso:
   1. Klubo veiklos plano sudarymas;
   2. susirinkimų ir Valdybos posėdžių šaukimas, protokolų bei nutarimų rengimas ir tvarkymas;
   3. susirinkimo sprendimų ir Valdybos nutarimų įgyvendinimo organizavimas;
   4. darbo grupių kūrimas specialioms Klubo veiklos užduotims vykdyti;
   5. kriterijų narystei Klube nustatymas, naujų narių priėmimas, sprendimų dėl narių pašalinimo iš Klubo priėmimas.

# VI SKYRIUS

# BAIGIAMOSIOS NUOSTATOS

1. Klubo nuostatus tvirtinta Jonavos Jeronimo Ralio gimnazijos direktorius.
2. Klubo nuostatai gali būti koreguojami Klubo valdybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_